Athos
        
         (munkerepublikk)
Store norske leksikon,Geografi,Verdens geografi,Europa,Hellas’ geografi
Athos er en autonom munkerepublikk på Athos-halvøya, Chalkidiki, Hellas. Den autonome munkerepublikken har 1779 innbyggere (2021). Den tilhører den ortodokse kirke og består av 20 klostre med munker og lekbrødre, for det meste grekere, men også russere, serbere og bulgarere. Hovedstad er Karyes. I tillegg til klostrene finnes det også mindre munkesamfunn (skete, kelli) og eneboere (anakoreter). Athos styres av et råd på 20 munker, én fra hvert kloster. Siden det første kloster ble opprettet på 900-tallet, har samfunnet hatt selvstyre under bysantinske keisere, tyrkiske sultaner og andre makthavere.
Athos ble i 1988 oppført på UNESCOs verdensarvliste.I moderne tid er Athos statsrettslig underlagt Hellas, som utsteder innreisetillatelser. Kirkerettslig er Athos underlagt patriarken av Konstantinopel med sete i Istanbul. Av de store samlinger av senbysantinsk kunst, arkitektur og håndskrifter er mye blitt ødelagt gjennom tidene. Da klostrene mistet jordeiendommer i Russland etter den russiske revolusjon, sank antallet munker i landet fra cirka 7500 til bare 1145. Etter dette økte antall innbyggere i munkerepublikken. For deretter å synke litt igjen. I følge folketellingen i 2021 var det 1779 innbyggere. Athos var lenge et senter for ortodoks teologi, og for hesykasmen, en form for kristen mystikk karakterisert blant annet ved uopphørlig gjentakelse av Jesusbønnen. Det er i de senere årtier blitt gjort forsøk på å gjenopplive teologisk virksomhet på Athos.En spesiell tradisjon på Athos er at barn og kvinner og alle husdyr av hunkjønn ikke har adgang til området. Les mer i Store norske leksikon Hellas Hellas' geografi Athos Hellas' historie Eksterne lenker UNESCO World Heritage Site: Autonomous region of Mount Athos